ম্যাচের হার-জিতের চেয়ে স্বাভাবিকভাবেই মাঠের জটিলতা নিয়ে প্রশ্ন ছিল ম্যাচ-পরবর্তী সংবাদ সম্মেলনে। তামিম অবশ্য খোলাখুলিই সেই বিষয়ে উত্তর দিয়েছেন। তিনি বলেছেন, ‍কেউ টাকার মালিক হলেই যে জাতীয় দলের একজন খেলোয়াড়ের সঙ্গে এমন আচরণ করবে তা ভাবতেও পারছি না। একজনের টাকা থাকতে পারে। তাই বলে ভিক্ষুক আর জাতীয় দলের খেলোয়াড়ের সঙ্গে এক রকম আচরণ করা হবে? তিনি আরো বলেন, আইপিএলের ফ্র্যাঞ্চাইজি মালিকরা তো আরও অনেক টাকার মালিক। আমি আইপিএলে খেলিনি, তবে দলে ছিলাম। সেখানে জাতীয় দলের একজন খেলোয়াড়কে যে পরিমাণ সম্মান দেওয়া হয় তা ভাবাই যায় না। সেখানে আমাকে মাঠে পরিবার তুলে গালাগালি করা হয়েছে।